Атырауда 56 жастағы ер адамның өліміне себепші болған күдікті бұрын да қылмыс жасаған
DATE: 14:15, 20 Маусым 2024 | GMT +5
TITLE: Атырауда 56 жастағы ер адамның өліміне себепші болған күдікті бұрын да қылмыс жасаған
URL: https://kaz.inform.kz/news/atirauda-56-zhastagi-er-adamnin-olmne-sebepsh-bolgan-kudkt-burin-da-kilmis-zhasagan-1d4f21/
META: DATE: 14:15, 20 Маусым 2024 | GMT +5
TOTAL WORDS: 197
AUTHOR(S):
TEXT: «Атырау қаласының №2 сотының 2020 жылғы 18 маусымдағы үкімімен М. ҚР Қылмыстық кодексінің 106-бабының 1-бөлігімен сотталып, оған 3 жыл 6 ай мерзімге бас бостандығынан шектеу жазасы берілді. Бұл жаза сотталушыға кінәні мойындау туралы процестік келісім шегінде тағайындалды. Жаза тағайындау барысында сотталғанның жазасы мен қылмыстық жауаптылығын жеңілдететін мән-жай ретінде шын жүректен өкінгені мен асырауында жас балаларының болғаны танылды. Ал, жазаны ауырлататын мән-жай анықталмады», - деп хабарлады Мұхтар Парменов. Оның айтуынша, Атырау қалалық пробация қызметі рақымшылық жасау туралы заңына байланысты негізгі жазаны өтеу мерзімін қысқарту туралы ұсыныспен сотқа жүгінген. «Атырау қаласының №2 сотының 2022 жылғы 20 қаңтардағы қаулысымен Атырау қалалық пробация қызметінің ұсынысы қанағаттандырылды. Сот үкімімен сотталған М. -ның өтелмеген жазасы «Қазақстан Республикасы Тәуелсіздігінің 30 жылдығына байланысты рақымшылық жасау туралы» Заңының 3-бабы 3-бөлігінің 1-тармағына сәйкес 7 ай 18 күнге қысқартылды. Кейін сотталушы бас бостандығын шектеу жазасын өтеуден шартты түрде мерзімінен бұрын босату туралы өтінішхатпен сотқа жүгінді. Атырау қаласының №2 сотының 2022 жылғы 26 шілдедегі қаулысымен сотталушының өтінішхаты қанағаттандырылып, бас бостандығын шектеу жазасының өтелмеген мерзімі 7 ай 27 күнді одан әрі өтеуден мерзімінен бұрын шартты түрде босатылды», - деп мәлім етті Мұхтар Пәрменов. Еске сала кетелік, бұдан бұрын Атырауда жанжал кезіндегі кісі өліміне қатысы бар күдікті қамауға алынғанын жазған едік
